hvad skal jeg forvente – vil vi fortsat se store udsving på markederne?
coronakrisen skaber fortsat usikkerhed, og det økonomiske aftryk som følge af krisen forventes at kunne mærkes en tid endnu. økonomisk usikkerhed kombineret med de politiske sammenstød, vi oplever mellem de to stormagter usa og kina, betyder, at udsvingene en tid endnu vil ligge på et højt niveau i forhold til, hvad vi har set historisk. vi forventer ikke, at regeringer rundt omkring i verden vil foretage lige så omfangsrige nedlukninger af samfundet, som det vi så tilbage i marts og april, og vi forventer heller ikke en gentagelse af de største udsving på finansmarkederne i omtrent 100 år.

